Foto: FAH

BIVŠI predsjednik Stjepan Mesić reagirao je na uvrede zamjenika ministra turizma Roberta Pauletića koji ga je jučer na Facebooku nazvao ishlapjelim starcem unakaženim bolesnom potrebom za vlašću, javlja radiodalmacija.hr

Mesić je kazao kako nema potrebu komentirati Pauletićeve riječi jer niti ne zna tko je on.

„No, principijelno ću vam reći. Kad se zamuti voda, govna isplivaju“, rekao je kratko Mesić.

Tekst se nastavlja ispod oglasa

Nakon ove Mesićeve izjave, ponovno se oglasio Pauletić na Facebooku. Napisao je da je Mesić u pravu da "kad se voda zamuti, govna isplivaju", no dodao je video u kojem Mesić objašnjava kako je nestao ček hrvatskih iseljenika u ranim 90-ima.

Podsjetimo, rasprava između Pauletića i Mesića počela je jučer tako što je zamjenik ministra turizma na svom Facebook profilu bivšeg predsjednika nazvao ishlapjelim starcem koji bolesno treba vlast, ostarjelom karikaturom, profesionalnim ultraljevičarem, parazitom i neradnikom koji godinama sisa državni novac.